พุ่งเป้าไปที่กลุ่มสวิงกิ้ง
วันหยุดมาคุยกันถึงเรื่องเบาๆเกี่ยวกับตัณหาราคะของมนุษย์ที่กำลังดังกันหน่อย,ความจริงเรื่องนี้มาจากโลกโซเชียลที่หลายคนอ้างว่าเป็นพื้นที่ส่วนตัว คนอื่นไม่เกี่ยว อย่าสอด?,อันนี้ก็จริงส่วนนึง แต่ถ้ามันไปกระทบคนอื่น เป็นตัวอย่างที่เลวให้กับสังคม หรือผิดข้อกฎหมาย คำกล่าวอ้างที่คิดมาจากมันสมองน้อยๆของตัวเอง มันก็ใช้ไม่ได้,ที่พูดถึงคือ ภาพชายหญิงคู่หนึ่งที่ไม่มีจิตสำนึก ไปเล่นเสียวอย่างโจ๋งครึ่มในห้างสรรพสินค้าแห่งหนึ่ง ขณะที่ชาวบ้านชาวช่องเค้าใช้ชีวิตประจำวันเดินจับจ่ายซื้อของกันเต็มไปหมด,ตอนแรกไม่ได้สนใจ แต่พอมีคนแชร์แพร่หลายกันมากขึ้นจนสนั่นโลกออนไลน์ ตำรวจกองบังคับการปราบปรามการกระทำความผิด เกี่ยวกับอาชญากรรมทางเทคโนโลยี (บก.ปอท.) ก็อยู่ไม่ไหว,ต้องออกมาตามล่าหนุ่มสาวคู่นี้และคนโพสต์ภาพมาดำเนินคดี,พร้อมเตือนว่า อย่าแชร์ภาพดังกล่าว เพราะผิดข้อหาผู้ใดนำเข้าสู่ระบบคอมพิวเตอร์ ซึ่งข้อมูลคอมพิวเตอร์ใดๆที่มีลักษณะลามก และข้อมูลคอมพิวเตอร์นั้น ประชาชนทั่วไปอาจเข้าถึงได้ตาม พ.ร.บ.คอมพิวเตอร์ มาตรา 14 (4),ส่วนคนที่แชร์คลิปจะมีโทษข้อหาผู้ใดเผยแพร่ หรือส่งต่อซึ่งข้อมูลคอมพิวเตอร์โดยรู้อยู่แล้วว่าเป็นข้อมูลคอมพิวเตอร์ตาม พ.ร.บ.คอมฯ มาตรา 14 (5) โทษไม่เกิน 5 ปี ปรับไม่เกิน 100,000 บาท,นักเลงคีย์บอร์ดทั้งหลาย ควรยั้งมือไว้หน่อยนะครับ,เบื้องต้นตำรวจ ปอท.กำลังพุ่งเป้าไปที่กลุ่มติดเซ็กซ์ หรือกลุ่มสวิงกิ้งต่างๆ ที่ชอบทำอะไรท้าทายกฎหมายแล้วเอามาโพสต์คุยโม้โอ้อวดกันในกลุ่ม,เพราะจากภาพที่แชร์กัน ชัดเจนว่าเป็นการตั้งใจถ่าย,ที่แน่ๆมีชายหญิง 1 คู่ แต่จะตั้งกล้องถ่ายเอง หรือมีคนถ่ายให้ต้องรอจับมาได้ก่อนค่อยว่ากัน,ความจริงเรื่องนี้จะไม่มีปัญหาเลย ถ้าไม่มีมือดีเอามาโพสต์สู่สาธารณะ มันเป็นเหมือนเกมแมวจับหนู ถ้าจับไม่ได้ไล่ไม่ทันก็รอดไป,เพราะโทษการทำอนาจารในที่สาธารณะไม่เกี่ยว พ.ร.บ.คอมพิวเตอร์ มันก็แค่ปรับ?,แต่ถ้าตำรวจจับตัวมาได้ อย่าทำเป็นหน้าบางก็แล้วกัน ขนาดของลับของสงวนมันยังเอามาโชว์,พวกไม่มีจิตสำนึกแบบนี้ ต้องประจานซะให้เข็ด?,สหบาท
ภาพชายหญิงคู่หนึ่งที่ไม่มีจิตสำนึก ไปเล่นเสียวอย่างโจ๋งครึ่มในห้างสรรพสินค้าแห่งหนึ่ง ขณะที่ชาวบ้านชาวช่องเค้าใช้ชีวิตประจำวันเดินจับจ่ายซื้อของกันเต็มไปหมด
เล่นเซ็กซ์ในห้าง,มีเพศสัมพันธ์ในห้าง,วงจรปิด,ส่องตำรวจ,สหบาท